title: I Celempung
text: Sing kodag-kodag lek atiné jro kelian tekén nyama braya miwah pisagane. Cicingné lantas pantiganga kanti mati. Jro kelian ané kaliwat gedég lantas ngalih I Celempung ka jumahne. "Ih cai Celempung, cai mula jelema jele. Dong cai nguluk-nguluk wake. Bobab cicing cainé bisa masuang pipis. Ulian cicing cainé, waké dadi lek tekén pisaga tur nyama banjaré", keto munyiné jro kelian bangras.